



Republika e shqiperise

Enti rregullator i energjise

Bordi i Komisionereve

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VENDIM

## Nr. 87 Datë 29.09.2014

**PËR**

**FILLIMIN E PROÇEDURAVE TË LIÇENSIMIT TË SHOQËRISË** “**EFT ALBANIA”SH.P.K.** **NË AKTIVITETIN E FURNIZUESIT TË KUALIFIKUAR TË ENERGJISË ELEKTRIKE**

Në mbështetje të neneve 3, pika 31; 8 pika 2, gërma “a”; 9; 13 pika 1 gërma “ç”; 45 pikat 3 dhe 4 dhe 48, të Ligjit Nr. 9072, datë 22.05.2003, “*Për Sektorin e Energjisë Elektrike*” të ndryshuar, neneve 4 pika 1 gërma “f”; 5 pika 1 gërma “f” 8; 10, pika 1 dhe 3, të “*Rregullores për proçedurat e liçensimit, modifikimit, transferimit të plotë/të pjesshëm dhe rinovimit të liçensave*”, të miratuar me Vendimin e Bordit të Komisionerëve Nr. 108 datë 09.09.2008, nenit 18, pika 1, gërma “a”, të “*Rregullave të Praktikës dhe Proçedurave të ERE-s*”, miratuar me Vendimin e Bordit të Komisionerëve, Nr. 21, datë 18.03.2009, të ndryshuar, Bordi i Komisionerëve të Entit Rregullator të Energjisë (E.R.E), në mbledhjen e tij të datës 29.09.2014, mbasi shqyrtoi aplikimin e paraqitur nga shoqëria “EFT Albania” sh.p.k., si dhe relacionin e Drejtorisë së Liçensimit dhe Monitorimit të Tregut dhe Drejtorisë Juridike dhe Mbrojtjes së Konsumatorit mbi liçensimin në aktivitetin e Furnizuesit të Kualifikuar të Energjisë Elektrike,

**Konstatoi se :**

Aplikimi i shoqërisë “ EFT Albania” sh.p.k. plotëson pjesërisht kërkesat e parashikura nga ERE në ”*Rregulloren për procedurat e liçensimit, modifikimit, transferimit të plotë /të pjesshem dhe rinovimit të liçensave”* si më poshtë:

Për Dokumentacionin e Përgjithshëm

* Neni 9, pika 1

Formati i aplikimit : është plotësuar në mënyrë korrekte

* Neni 9, pika 2

Dokumentacioni juridik, administrator dhe pronësor është i plotësuar pjesërisht.( Mungon Akti i Themelimit të shoqërisë.)

* Neni 9, pika 3

Dokumentacioni finaciar dhe fiskal është i plotësuar tërësisht

Për Aktivitetin e Furnizuesit të Kualifikuar të Energjisë Elektrike

* Neni 9 , pika 4/9, germa a

(Mungon sasia e energjisë elektrike që parashikohet të tregtohet për pesë vitet e ardhshme)

* Neni 9 , pika 4/9, germa b

(Mungon niveli i tensionit dhe mënyra e realizimit të matjes për klientet e kualifikuar.

* Neni 9 , pika 4/9, germa c

Mungon deklarimi i kapitalit financiar të vënë në dispozicion për realizimin e këtij aktiviteti.

Për gjithë sa më sipër cituar Bordi i Komisionerëve të ERE-s,

**Vendosi:**

1. Të fillojë procedurat për shqyrtimin e aplikimit të shoqërise **“EFT Albani**a**” sh.p.k.**, për licencimin në aktivitetin e Furnizuesit të Kualifikuar të Energjisë Elektrike.
2. Ngarkohet Drejtoria e Liçensimit dhe Monitorimit të Tregut të njoftojë aplikuesin për vendimin e Bordit të Komsionerëve të ERE-s.

Ky vendim hyn në fuqi menjëherë.

Ky vendim botohet në Fletoren Zyrtare.





Republika e shqipËrisË

Enti rregullator i energjisË

Bordi i Komisionerëve

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Votimi i Bordit të Komisonerëve të ERE-s për,**

## VENDIMIN

## Nr. 87 Datë 29.09.2014

**PËR**

**FILLIMIN E PROÇEDURAVE TË LICENSIMIT TË SHOQËRISË “EFT ALBANIA”sh.p.k.** **NË AKTIVITETIN E FURNIZUESIT TË KUALIFIKUAR TË ENERGJISË ELEKTRIKE**

# Anёtarёt e Bordit

#### Pro Kundёr

**Petrit Ahmeti \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

**Adriatik Bego \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**Abaz Aliko \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

**Entela Shehaj \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

**Maksim Shuli** \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_